Source: https://ataszjelenti.blog.hu/2018/07/24/ot_konyvem_jelent_meg_megsem_donthetek_az_eletemrol?token=1b7f7c064394d0507f0b7e5b8273d147
Timestamp: 2018-08-18 04:50:41+00:00

Document:
https://ataszjelenti.blog.hu/api/trackback/id/tr8614132683
LKerekes 2018.07.24. 20:29:11
A magyar bíróság és gyámhatóság? Szörnyűek. Nekem 11 évig (nem elírás!!) tartott egy gondnokság alá helyezési perem. Én voltam , akit gondnokság alá akartak helyezni. Nem volt ügyvédem és jogerősen elutasították a keresetet. Azért nevetséges egy ilyen időtartam. Most küzdök egy kártérítési eljárásban, ahol vagyoni és nemvagyoni kártérítést kérek. Ugyanis a gyámos ügyben a bíróság a pernyertességem ellenére nem ítélt meg perköltséget.
Az új perben csak annyit kellene megállapítani a bíróságnak, hogy megfelel-e ez a 11 év egy tiszteséges időn belüli eljárásnak, és elfogadni, hogyha az ember magát képviseli a bíróság előtt, azért még van kiadása.
És ez az egyszerű permár 3 éve tart elsőfokon. Egy normális bíróságon egy tárgyaláson lehetne dönteni.
TanNé · http://erkolcstan.blog.hu/ 2018.07.25. 07:40:04
Tisztességes Bírói Magatartásért mozgalom megalakult.
LKerekes 2018.07.25. 09:25:28
Egy semmire sem jó csoportosulás. Ha komolyan gondolnák, ahhoz önálló honlap kell.
Willkommenskultur 2018.07.25. 10:24:58
"Nos, az igazság az, hogy ez a bizonyos pszichiáter még csak meg sem vizsgált amikor megjelentem nála, hanem egy perc beszélgetést követően utamra engedett. "
Ez azt jelenti hogy eleg egyertelmu az eset. Ugyanezt tamasztja ala hogy a TASZ nem kert masik szakertot...
De ha hibas volt az eljaras akkor persze meg kell tamadni az iteletet, csak nem valoszinu hogy ettol nem kerulsz gondnoksag ala...
Olliék 2018.07.25. 11:23:15
Gondnokság nélkül ki figyeli,ellenőrzi hogy ezek a betegek járnak-e vizsgálatokra? A mentális betegségek kontroll mellett (!!!) jól kordában tarthatóak.. De a mentális betegek elhanyagolásában amúgy is élen járunk. Családon belül pedig elég nehéz (okkal teszem hozzá) gyámot találni egy skizofrén mellé,aki vállalja a felelősséget. Így marad a hatóság. Végig kell csinálni az eljárást Ferenc, hidd el a bíró el fogja tudni dönteni, ki fogja tudni kérni szakértők véleményét arra vonatkozóan, hogy fennáll- e a gyámság indoka vagy sem. De jó lett volna olvasni a hatóság indoklását is.
Donatus a Jerbiton 2018.07.25. 11:41:26
A gyámügynek nincsen mérlegelési lehetősége, ha javaslat érkezik, el kell indítania az eljárást. Kirendel egy szakértőt, aki elkészít egy szakvéleményt. A gyámügyes hölgyek nem állnak ott annak készültekor. Ők a papír alapján - ha a szakértő javasolja a gondnokságot- keresetet indítanak a bíróságon. Mérlegelési lehetőségük az ügycsoportokban van, ezt ha jól olvasom, meg is tették.
Egyébként, meg ha az illető 5 könyvet írt, értelmes, beláthatja, hogy skrizofénként kell valaki, aki felügyeli a kezelését. Ha meg nem látja ezt be, máris meg van indokolva, miért kell gondnok.
Donatus a Jerbiton 2018.07.25. 11:45:32
A támogatói döntéshozatalról meg annyit, hogy az illető vagy megfogadja a támogató tanácsát, vagy nem. Azt a TASZ-nak is észben kellene tartania, hogy itt arról van szó, hogy valakinek, akinek nincsen betegségbelátási képessége, szüksége van egy illetőre, aki helyette dönt ebben a kérdésben.
Ettől ő még minden egyéb kérdésben élheti megszokott "felnőtt" életét, de ha nem hajlandó elmenni az injekcióra, akkor igenis legyen valaki, aki odaráncigálhatja.
Ha meg az illető a betegsége folytán - mert nem jár kezelésre - magában vagy másban kárt okoz, a TASZ vállalja a felelősséget? Vagy jön a vállvonogatás?
RobinaHood 2018.07.25. 13:20:22
@Donatus a Jerbiton: Ez nem ilyen egyszerű. Ha valakit gyámság alá helyeznek, akkor ő többé nem rendelkezik a jövedelme felett, nem írhat alá saját nevében szerződést, sőt, a gyámnak joga van kezdeményezni az intézményi elhelyezését is (magyarul simán bezárathatja, addig sem kell vele foglalkozni). Amire te gondolsz, az a támogatott döntéshozatal: www.macsgyoe.hu/downloads/szakmai_anyagok/tdismerteto.pdf
LKerekes 2018.07.25. 13:48:21
Amíg nem tudni, ki és miért indította az eljárást és milyenek Ferenc életkörülményei, addig nem lehet állástfoglalni.
szepipiktor 2018.07.25. 13:50:35
Nagyon remélem, hogy erre a szintre nem jutunk el...
Ugye a témában semmiféle lényege nincs a könyvek számának, mert akkor meg kellene írni, hogy hány könyv kell ahhoz, hogy dönthess... És mi van azokkal a milliókkal, akik nem írnak könyvet.
OK, ez most cikizés, de rámutat az érdekvédelem propagandaalapjaira!
Szerencsére még a törvények, szabályok szerint kell élnünk, és akár rosszak is azok, még mindig kiszámíthatóbbak, jogilag kezelhetőbbek az aktivista alapú jelenségeknél.
A feministák TÁMADNAK! A zöldek TÁMADNAK.
Jó lenne, ha az emberjogi vonal maradna a jog síkján.
Az írásból itt is kimarad az összes tény, ami alapján eldönthetné az ember, miről is van szó!
Hány éves? Történt-e korábban olyan, ami miatt - a betegség tényét figyelembevéve - elindult az eljárás? Szóval hiányoznak a tények, nincs megfogalmazva az sem, hogy MIBEN nem dönthet. Így a megírt könyvek nem osztanak-szoroznak.
A TASZ-nak jelzem: Hitler is írt könyvet...
Donatus a Jerbiton 2018.07.25. 13:59:18
@RobinaHood: A támogató javaslatát, tanácsát az illető vagy megfogadja, vagy nem. Ha gondnokság alá kerül valaki, nem jelenti azonnal az általad leírtakat. Természetesen, amennyiben a bíróság úgy dönt, hogy nem kezelheti a vagyonát, akkor helyette a gondnoka dönt, vagy ha korlátozza a bíróság és nem kizárja az illetőt a vagyonkezelésből, akkor közös döntést igényel.
De szerinted mi jobb egy demens embernél? Ha bármikor aláírhat egy üres lapot, kiveheti a betétből a pénzt, amit aztán simán elhagy mert elfelejti, vagy kibeszélik belőle, vagy ha van valaki, aki helyette intézkedik a vagyona kezelésénél és őt még egy hatóság ellenőrzi is?
Vagy, ha valaki nem képes magát ellátni, és a rokonai nem akarják/alkalmasak ellátására, hol jobb? A hideg, koszos lakásban étel-ital-fürdés nélkül, vagy egy intézetben? Ahová megint csak, nem lehet csak úgy bedugni valakit és ottfelejteni. Itt is, ha a gondnok egyedül dönthet erről, ott a hatóság, aki felügyeli, ha meg közösen kell dönteniük, akkor nem teheti be otthonba a gondnok az illetőt, ha ő nem akarja.
A gondnokot a gyámügy ellenőrzi, minimum évente. De ha ingatlant akarnak eladni, ahhoz is hozzá kell járulnia, ha betétkönyből pénzt kivenni, ahhoz is, és el is kell számolni.
Támogatónál ilyen nincsen, ő max. annyit mond, Pista bácsi/Mari néni ezt nem kellene, mert...- És vagy megfogadja az illető, vagy nem.
sakkosfx 2018.07.25. 15:44:24
Néhány éve volt egy ügy a gondnok több milliótól szabadította meg a rábízott gyámoltat! A gondnokot havi ellenőrzésben kéne felügyelni! És miért nincs róla szó, hogy mivel érdemelte ki? Politikai okai vannak vagy anyagi? És ki volt az a hős aki ezt kezdeményezte? Miért nem áll a bíróság elé tényekkel? Mert lássuk be egy jó összeköttetésekkel bíró egyén nagyon is ki tud cseszni a másikkal! És ennek nagyon olyan szaga van! És ha ez vele megtörténhet akkor bárkivel megcsinálhatják! Az oroszok a politikai ellenfeleiket dugták diliházba!
Ferenc9 2018.07.25. 17:04:37
@Donatus a Jerbiton: Üdvözlöm Ferenc vagyok. Az én személyes történetemet olvasta és ehhez fűzött néhány kommentárt. Nem értek egyet önnel abban, amikor arról ítél általánosságban, hogy skizofrénként kell valaki, aki felügyeli a kezelésemet. A blog beszámol arról, hogy a betegségem ideje alatt a szóbeli konfrontáció ugyan jellemző volt rám egyes esetekben, de csak azért, hogy megvédjem magam az inzultusoktól és a provokációktól. Most is ezt teszem, csak írásban. Az írásai alapján arra következtetek, hogy a skizofrénia mentális betegséget egyfajta gyűjtőfogalomként használja és minden ezzel a betegséggel küzdő embert a társadalomra veszélyes és beszámíthatatlan embernek tart. Következzen akkor néhány tényszerű érvelés részemről, amivel igyekszem majd megcáfolni az álláspontját. Például József Attila költőt vagy John Nash amerikai matematikust is érintette ez a betegség, ezért azt hiszem, hogy ők ugyan részben bomlott értékrenddel rendelkeztek mégis a maguk területén zseniálisak is voltak. Talán ön is hallot már róla, hogy a skizofréniát a zsenik betegségének tartják. Mint arról a blog beszámol, én 5 könyvet publikáltam több műfajban is, és remélem ez a mostani írásom is elég meggyőző abban a tekintetben, hogy szervezett és logikus a gondolkodásom. Egyebként pedig az őrült zseniket általában nem értik meg a saját kortársai, és többnyire különcök. Engem pedig nem az igazságnak megfelelően ítéltek meg például a bíróságon sem.
Olliék 2018.07.25. 20:54:34
A skizofrénia azért egy kicsit komolyabb betegség. Kóros mentális állapot.
Én is,más is kezelünk a normálistól eltérően helyzeteket, de nekünk nincs kórlapunk.
A mentális betegeknél nem tudom eldönteni mi a veszélyesebb: Önmaguk, vagy a környezetük? De valamelyik biztos. Éppen ezért nem tartom jó döntésnek, hogy a beteg maga döntsön a kezeléséről,netán annak visszautasításától. Higgye el nekem, ha a kétségeit megosztja a szakemberrel és az reális, a gyámja nem fogja csakazértis megvétózni. Akkor elindul az orvos én ön között egy párbeszéd, egy új terápia lehetősége, bármi.Mert ahhoz m3g egy gyámnak sincs joga,hogy felűlbíráljon egy orvost.
Fogadja el,Ön beteg. Mentálisan és egészségügyileg ellátásra szorul. Bármikor eljöhet az a pont, amikor a jelenlegi egyensúlyt,amiért dolgozik ( dícséretes!!!!) valami felborítja. Akkor sajnos ki fog derülni, hogy önmaga van veszélyben, vagy az akinek már nem beszól, hanem cselekszik..
Bízzon a bíróban. Ne meggyőzni akarja az igazár9l,hanem mutassa be neki, hogyan lehet skizofréniával orvosi kontroll mellett teljes életet élni.
Ferenc9 2018.07.26. 09:05:58
@Olliék: Számomra nem szükséges taglalnia a skizofrénia betegséget, hiszen több mint 17 éve az életem része. Mint a blogban is írtam róla az önkutatással foglalkozom és spirituális önfeltáróként, miközben elég mélyen megismertem a saját belső világomat képet kaptam a betegségről is. A skizofrénia egy olyan tudathasadásos betegség, aminek kialakulása következtében folyamatosan szétesik a koherens és összefüggő gondolkodás így aztán a gondolatok és képzetek között hosszabb szünet és hasadás áll be. Az ezzel a betegséggel küzdő emberek belső világukban sokat időznek a tudatalattijukban, mert az éberségük nem annyira céltudatos, mint egy normális emberé. Az én történetem abból a szempontból egyedi, hogy az én személyiségem úgy esett szét, hogy bizonyos könyvek hatására koncentrációs gyakorlatokat kezdtem végezni azzal a céllal, hogy uraljam a saját lelkemet. Nos a lényeg az, hogy most azon dolgozom, hogy újra felépítsek egy erkölcsi értékrendet égy normarendszerrel, amit szervezett normák, automatizmusok és szokások tartanak majd össze. Befelé tekintve mind a megértésem mind az intuícióm azt súgja, hogy ez megvalósulhat, bár aprólékos munka, ami meditatív elmélyüléssel és az elme és a szív vagyis a gondolatok és az érzések összehangolásával megvalósítható. Ha hasonlatot akarnék mondani, olyan ez, mint amikor a Főnix miután elégette saját magát a hamvaiból újjá teremti lényét. Én magam is a személyiségem romjaiból építkezem. Zárásként azt azért megjegyezném reflektálva arra a véleményére, hogy bármikor eljöhet az a pont, amikor már nem beszólok, hanem cselekszem, hogy ez azt hiszem a betegségem hosszú ideje alatt már kiderülhetett volna, ráadásul őszinte és nyugodt szívvel állítom, hogy részemről tettlegességre nem kerülhet sor.

References: bíróság 
 bíróság 
 bíróság 
 bíróság 
 bíróság 
 bíróság